Lav et referat af nedenstående tekst:

Tekst:
Opdatering klokken 14.30: Der blev i løbet af onsdagen kontrolleret i alt 40 busser, og af dem er der 11, der skal en tur forbi synshallen. Busserne i Aalborg blev onsdag morgen vinket ind til siden i Aalborg Øst af Nordjyllands Politi. En for en blev de tjekket for fejl og mangler, og indtil videre er 10 af busserne blevet kørt direkte på værksted eller til syn. Politiet har onsdag klokken 9 tjekket 24 busser, og kontrollen fortsætter i løbet af dagen. -	Der har været to busser, der har haft fejl med bremserne, og derudover har der været busser, der skulle have skiftet forruden, og nogle, hvor der har været fejl med markeringen af nødudgange, fortæller Peter Lindholt, der er politiassistent ved Nordjyllands Politi og ansvarlig for dagens razzia. Færre busser har fejl med bremserne Ved tidligere buskontroller har politiet fundet flere fejl med bussernes bremser. Derfor glæder det Peter Lindholt, at der i denne omgang kun var to busser, der havde problemer med bremserne: -	Sammenlignet med tidligere kontroller, så skal de have den ros, at de har fået styr på bremserne. Det kan vi se ved, at der kun er fundet to fejl i denne omgang. Før har vi oplevet, at det har været næsten over halvdelen, der havde problemer med bremserne, siger politiassistent Peter Lindholt. Han mener, at det er et tegn på, at virksomhederne er blevet bedre til selv at tjekke deres busser løbende: -	Kontrollen tyder på, at de laver egenkontrol oftere, særligt med hensyn til bremserne. Så det er ikke skidt det hele, men de skal blive bedre til selv at finde alle fejlene, siger Peter Lindholt. De 10 busser, der er sendt på værksted, er alle taget ud af drift for i dag. Derfor kan der være forsinkelser i den kollektive trafik. Du kan orientere dig om situationen på Rejseplanen.dk .

Referat:
Nordjyllands Politi foretager onsdag en større busrazzia i Aalborg. Indtil videre har de tjekket 24 busser, og heraf var der fejl på 10 af busserne.